kardosdrur/scandi-wiki huggingface dataset:
Dobbelte løberoffer

Det dobbelte løberoffer kendes især fra et skak-parti mellem Emanuel Lasker og Johann Bauer, der blev spillet i Amsterdam i 1889: Partiet blev et af alle tiders mest kendte, fordi Lasker ofrede begge sine løbere for at fjerne de bønder, som beskyttede modstanderens konge og senere vinde materiale og partiet. 

Mønsteret fra ofrene i dette parti er set gentaget flere gange i et antal senere partier, herunder partiet Nimzovitch-Tarrasch (Sankt Petersborg 1914), Miles-Browne (Luzern 1982) og Polgár-Karpov (Hoogeveen 2003).

Det oprindelige spil, hvori offeret forekom, stammer helt fra begyndelsen af Laskers karriere. Det fandt sted i første runde af Amsterdam-turneringen 1889, som var den første lukkede turnering på højt niveau, som Lasker deltog i. Lasker sluttede på turneringens andenplads med 6 point ud af 8 mulige, ét point efter vinderen Amos Burn og foran bl.a. James Mason og Isidor Gunsberg. Bauer blev nr. 6 blandt de ni deltagere ved at score 3,5 point.

Spillet

Spillet gengives her i algebraisk notation:

1.f4 d5 2.e3 Sf6 3.b3 e6 4.Lb2 Le7 5.Ld3 b6 6.Sc3 Lb7 7.Sf3 Sbd7 8.O-O O-O 9.Se2 c5 10.Sg3 Dc7 11.Se5 Sxe5 12.Lxe5 Dc6 13.De2 a6 14.Sh5 Sxh5 (se diagram)

Nu imødegås det simple tilbageslag 15.Dxh5, der truer med 16.Dxh7#, af trækket 15...f5, hvorefter det ikke er let for hvid at hævde nogen fordel. Lasker finder i stedet sit berømte dobbelte offer, der til slut tvangsmæssigt vinder materiale og også partiet.

15.Lxh7+! Kxh7 16.Dxh5+ Kg8 17.Lxg7! Kxg7

At afslå at modtage den næste tilbudte løber redder ikke sort: 17...f5 taber til 18.Le5 Tf6 19.Tf3 fulgt af Tg3, og 17...f6 taber til 18.Lh6.

18.Dg4+ Kh7 19.Tf3

Sort må nu give sin dronning for at undgå at blive sat mat.

19...e5 20.Th3+ Dh6 21.Txh6+ Kxh6 22.Dd7

Var det ikke for dette træk, som indebærer et dobbeltangreb (en gaffel) på sorts to løbere, ville sort have tilstrækkelig kompensation for dronningen, men nu har Lasker en afgørende materiel fordel, som han omsætter til gevinst.

22...Lf6 23.Dxb7 Kg7 24.Tf1 Tab8 25.Dd7 Tfd8 26.Dg4+ Kf8 27.fxe5 Lg7 28.e6 Tb7 29.Dg6 f6 30.Txf6+ Lxf6 31.Dxf6+ Ke8 32.Dh8+ Ke7 33.Dg7+ Sort opgiver.

Se også
Andre berømte skakpartier

Ekstern henvisning
Spillet på chessgames.com  (kræver java)

Skakpartier
Jacob Brønnum Scavenius

Jacob Brønnum Scavenius (2. april 1749 – 20. juni 1820) var en dansk godsejer. 

Han blev født i Skagen i 1749 som den 9. af 11 søskende, søn af handelsmand Peder Christensen Brønnum (eller Brøndum) og Anne Ibsdatter.

I 1770 blev han student fra Aalborg Skole og kaldte sig herefter Scavenius (latin for Skagbo). Han blev volontør i Rentekammeret, indtil han i 1776 fik ansættelse som assistent i Asiatisk Kompagni i Ostindien.

Efter at have tilbragt 15 år i Bengalen vendte han i 1792 tilbage til Danmark med en stor formue, som han anvendte til køb af fast ejendom. I 1793 købte han af Lindencrone-slægten godserne Gjorslev, Erikstrup og Søholm på Stevns, og i 1798 erhvervede han Klintholm Gods på Møn. På Gjorslev vendte han økonomisk nedgang og anlagde en kridtfabrik ved Bøgeskov.

I 1793 blev han justitsråd og i 1811 etatsråd.

Han interesserede sig for matematik og litteratur og anlagde en stor bogsamling. En væsentlig del var desværre på Christiansborg Slot, da det brændte 1794 og gik derved til. Yderligere tab fra bogsamlingen skete ved en brand under det engelske bombardement i 1807.

Han blev i 1794 gift med Karine Lucie Debes (1775-1825), datter af højesteretsassessor, justitsråd Lucas Debes og Christine f. Suhr, og fik en anselig medgift. De fik børnene Peder, Lucas Frederik, der døde ung, Jacobine, der blev gift med rektor Hector Estrup ved Sorø Akademi og mor til senere konseilspræsident J.B.S. Estrup. Hector Estrup blev gift med Jacobines ældre søster Anna Christine, da Jacobine døde kun 29 år gammel. Desuden var der en yngre bror, Jacob.

Eksterne kilder og henvisninger 
 
 Jacob Brønnum Scavenius på Runeberg.org (Dansk biografisk leksikon)

Danskere i 1700-tallet
Danskere i 1800-tallet
Jacob Brønnum
Godsejere fra Danmark
Personer fra Skagen
Bogsamlere fra Danmark
Personer i Dansk Biografisk Leksikon
Peder Brønnum Scavenius

Peder Brønnum Scavenius (6. januar 1795 i København – 4. december 1868 på Gjorslev) var en dansk politiker og godsejer.

Han blev født i København som ældste søn af Jacob Brønnum Scavenius og hustru Karine Lucie født Debes.

Han blev privat student i 1812, cand.jur. i 1816, kammerjunker i 1818 og ansat i Rentekammeret indtil 1834. Samtidig drev han godserne Gjorslev på Stevns og Klintholm på Møn.

I 1834-48 var han indvalgt i Roskilde Stænderforsamling, derefter som kongevalgt medlem af Den Grundlovgivende Rigsforsamling til 1849, hvor han kæmpede imod Grundlovens vedtagelse. Senere hørte han til det konservative helstatsparti.

Han forsvarede energisk godsejernes interesser, og erklærede sig som tilhænger af deres ret til hustugt over for voksne gifte arbejdere. 
Peder Scavenius blev kammerherre i 1840, og i 1843 blev han adlet. 

Han var i 1857 medstifter af Privatbanken og medlem af dens bankråd (bestyrelse) indtil sin død. I 1864 købte han Petersgaard mellem Kalvehave og Vordingborg.

I 1837 blev han gift med Charlotte Sophie Meincke, datter af by- og herredsfoged i Stege, etatsråd Carl Henrik Meincke. De fik 3 sønner og 2 døtre. De 2 ældste var Jacob Frederik (1838-1915) og Carl Sophus (1839-1901). Ved faderens død i 1868 arvede Jacob Gjorslev og Carl Klintholm.

Kilder og eksterne henvisninger 
 Moenia.dk med en række billeder af slægten 
 Dansk Biografisk Lexikon

Eksterne henvisninger 
 

Danskere i 1800-tallet
Peder Brønnum
Godsejere fra Danmark
Personer fra København
Medlemmer af Den Grundlovgivende Rigsforsamling
Jurister fra Danmark
Embedsmænd fra Danmark
Kommandører af 1. grad af Dannebrog
Stænderdeputerede fra Østifterne
Kammerherrer fra Danmark
Personer i Dansk Biografisk Leksikon
Troels Bech

Troels Bech (født 29. juli 1966 i Svendborg) er en dansk fodboldtræner og tidligere fodboldspiller og sportsdirektør. Han var senest cheftræner i den danske superligaklub Esbjerg fB. Han har bl.a. tidligere været sportsdirektør for Brøndby I.F.

Bech er indehaver af en danmarksrekord, da han er den træner, som er blevet fyret flest gange fra samme klub (3 gange fra OB).

Trænerkarriere 
Han har tidligere været cheftræner for Odense Boldklub i perioden 2012-14. Tidligere var han cheftræner for Silkeborg IF. Troels var i EfB som den første træner i dansk fodbold ansat på en funktionærkontrakt hvilket medførte at både han og klubben kan opsige samarbejdet med 3 måneders varsel, som i enhver anden virksomhed på det danske arbejdsmarked. Efter en række dårlige resultater og en sidsteplads i ligaen, forlod Bech den 16. november 2008 klubben i forståelse med ledelsen.

Han blev den 19. juni 2015 ansat som ny sportsdirektør i Brøndby I.F., da Per Rud blev fyret. Brøndby IF og Troels Bech meddelte 3. september 2018, at han stoppede som sportsdirektør efter 31. december 2018. Han ville dog fortsætte i rollen indtil denne dato, og dermed også være med til at finde sin afløser.

Efter en pause fra fodbold, blev han i juni 2020 antaget til jobbet som cheftræner for Esbjerg fB. Ved Bechs tiltræden havde Esbjerg næstfærrest point af klubberne i Superligaen, og var placeret sidst i sin pulje i nedrykningsspillet.

Anden virke 
Udover at være træner arbejder Troels Bech også som fodboldekspert. Han har en bachelorgrad i italiensk.

Referencer

Eksterne henvisninger 

Fodboldspillere fra Danmark
Fodboldspillere fra Svendborg fB
Fodboldspillere fra Greuther Fürth
Fodboldspillere fra Silkeborg IF
Fodboldtrænere fra Danmark
Fodboldtrænere fra AC Horsens
Fodboldtrænere fra Odense Boldklub
Fodboldtrænere fra Esbjerg fB
Personer fra Svendborg
Fodboldtrænere fra FC Midtjylland
Mads Brynnum

Mads Brynnum (født 18. november 1979 i Herlev) er en dansk stand-up-komiker og har en cand.mag. i teatervidenskab fra Københavns Universitet. Han gik i 2004 i gang med sit speciale og afleverede det i 2012.

Han startede sin stand-up karriere på Kulkafeen i 2002, og vandt to år senere DM i Stand-up. Før det (i 2003) forsøgte han sig også i samme konkurrence, men blev slået ud i kvartfinalen. 

Ud over sin karriere som stand-up-komiker lægger han stemme til Carsten 69 på DR Barracuda og Bat på Nickelodeons Svend og Bat Show, og er en del af comedy-writer-duoen på Radio 100FMs Morgenhyrderne.

Mads Brynnum har megen erfaring når det gælder radio. Han startede i 2002 som vært og redaktør på satireprogrammet Studentikos på Universitetsradioen. Og i 2003 startede han som vært på Roskilde Festivalradio, der bliver sendt i døgndrift på selve festivalugen, og han valgte først at slutte i 2005.

Derudover har han skrevet julekalendere til Soundvenue.com, været designer og udgiver af brætspillet BabeQuest og medforfatter af bogen Til Dig Fra Os.

I 2006 var Mads Brynnum på turné sammen med Steen Nielsen, Henrik Løjmand og Steen Molzen. Showet hed Dø Af Grin, og er nu udgivet på cd.

Siden 2014 har Mads Brynnum også undervist i drama på Allerød Gymnasium.

Sammen med Morden May og Niels Forsberg lavede han i 2017 showet Nørderne Over Verdensherredømmet.

Referencer

Eksterne henvisninger 
 
 

Komikere fra Danmark
Personer fra Herlev
APL

Akronymet eller forkortelsen APL kan have flere betydninger:

 APL (programmeringssprog) – et programmeringssprog
 APL (teleforbindelse) – en forkortelse for Abonneret PrivatLinje
APL (teleforbindelse)

APL er en dansk betegnelse, oprindelig (hos KTAS) en forkortelse for
Afgiftspligtig Ledning; nu forstået som "abonneret privatlinje" (ofte skrevet Abonneret Privat Linje), en telefonlinje, der ikke er koblet til et nummer på en central, men 'leveret' af teleselskabet til en kunde mellem 2 steder. Kunden kan så benytte ledningsforbindelsen til egne signaler og data, blot signalet holdes under bestemte niveauer.

Mange danske lokalradioer bruger denne type forbindelse til at få signalet fra studie til sender. I dag kaldes forbindelsen for et fast kredsløb.

Datanet
Voldborg Herred

Voldborg Herred var et herred i Roskilde Amt. Det er beliggende i amtets vestlige del ende, med kyst ud til forgreninger af både Isefjorden (Bramsnæs Bugt) og Roskilde Fjord (Lejre Vig). Mod vest grænser det op til Holbæk Amt. Herredet hørte i middelalderen under Sjællands Medelsyssel.

I herredet ligger følgende sogne:
 Allerslev Sogn
 Gershøj Sogn
 Gevninge Sogn
 Hvalsø Sogn
 Kirke Hyllinge Sogn
 Kisserup Sogn
 Lyndby Sogn
 Osted Sogn
 Rye Sogn
 Kirke Sonnerup Sogn
 Kirke Såby Sogn 
 Sæby Sogn
 Særløse Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Roskilde Amt
Campus Helsingborg

Campus Helsingborg i Helsingborg, i Skåne i Sverige, blev oprettet i 2001 som filial af Lunds Universitet, efter at det havde vist sig, at en stor del af det nordvestlige Skånes indbyggere manglede en postgymnasial uddannelse. Lunds Tekniska Högskola (LTH) flyttede samme år også deres Ingenjörshögskolan til Campus Helsingborg.

Referencer

Helsingborg
Helsingborg, Campus
World Economic Forum

Verdens Økonomiske Forum ( (WEF),  (WWF)) er schweizisk fond, der driver et diskussionsforum for udforskning af verdens økonomiske problemstillinger. 

Fondet er etableret i 1971 af tyskeren Klaus Schwab. 

Fondets årlige hovedmøde finder sted i Davos, Schweiz. På mødet diskuterer regeringsledere, politikere, erhvervsledere og kunstnere fra hele verden aktuelle udfordringer for verdenssamfundet.

Ikke alle deler opfattelsen af organisationens formål og der har ved flere lejligheder været arrangeret mod-demonstrationer. Enkelte af disse er endt voldeligt i konfrontation mellem politi og demonstranter.

På mødet i januar 2006 var der 2350 deltagere, som diskuterede USA's statsunderskud, Kinas teknologiske udvikling og verdens mangel på drikkevand. På den 7 sider lange liste over udvalgte deltagere var der ingen danskere repræsenteret.

Deltagere 

I 2011 deltog ca. 250 offentlige personer (stats- og regeringscheferne, ministre, ambassadører, højtstående embedsmænd fra internationale organisationer) i årsmødet, herunder:

Felipe Calderón, Robert B. Zoellick, Álvaro Uribe Vélez, Nicolas Sarkozy, Ban Ki-moon, Angela Merkel, N. Chandrababu Naidu, Ferenc Gyurcsány, François Fillon, Morgan Tsvangirai, Gordon Brown, David Cameron, Min Zhu, Paul Kagame, Queen Rania of Jordan, Dmitry Medvedev, Susilo Bambang Yudhoyono, Kevin Rudd, Barney Frank, Kofi Annan, Werner Faymann, Leonel Fernández, Jacob Zuma, Naoto Kan, Jean-Claude Trichet, and Zeng Peiyan.

Al Gore, Bill Clinton, Bill Gates, Bono, Paulo Coelho, og Tony Blair er også regelmæssige deltagere i Davos. Tidligere deltagere omfatter bl.a. Recep Tayyip Erdogan, Henry Kissinger, Nelson Mandela, Raymond Barre, Julian Lloyd Webber, og Yasser Arafat.

Noter

Eksterne henvisninger 

 Organisationens hjemmeside

Internationale organisationer
Etableret i 1971
Ustaše

Ustaše (udtale: ; også kendt som Ustashe, Ustashas og Ustashi; fulde navn Ustaša - Kroatiens revolutionære bevægelse, ), var en kroatisk fascistisk, ultranationalistisk og terrororganisation, aktiv, i sin oprindelige form, mellem 1929 og 1945. Dens medlemmer myrdede hundredtusindvis af serbere, jøder og romaer i Jugoslavien under 2. verdenskrig.

Under 2. verdenskrig oprettede Ustaša Den Uafhængige Stat Kroatien (1941-1945), et marionetregime med Nazityskland i ryggen.

Ustasa etablerede flere koncentrationslejre, bl.a, Jasenovac hvor anslået mellem 85.000 og 100.000 blev myrdet  og Sajmište koncentrationslejr. Det samlede antal ofre for NDH regimet i Kroatien mellem 1941 og 1945 er modstridende på grund af manglende dokumentation. Jad Vashemcentert mener, at antallet af ofre var 600.000, hovedsageligt serbere. United States Holocaust Memorial Museum opgiver antallet af serbiske ofre i Jasenovac til så mange som 700.000. Den kroatiske nationalistiske filosof, der blandt andet har gjort sig bemærket ved at påstå, at serbere stod for myrderierne i Sajmište koncentrationslejr, Anto Knežević, påstår at de høje dødstal er serbisk propaganda.

Flugt 

Efter Anden Verdenskrig, gik mange af Ustašemedlemmer under jorden eller flygtede til blandt andet Canada, Australien, Tyskland og Sydamerika med hjælp fra Den romerskkatolske kirke og deres egne tilhængere.

Gennem flere år forsøgte nogle Ustašemedlemmer at organisere en modstandgruppe kaldet korsfarerne, men blev stort set elimineret af de jugoslaviske myndigheder.

Efter Den Uafhængige Stat Kroatiens nederlag, gik bevægelsen i dvale. Magtkampe fragmenterede efterfølgende Ustaše og Ante Pavelić, Ustašes tidligere leder gemte sig i Østrig og Rom, med hjælp af katolske præster, og flygtede senere til Argentina, men blev skudt nær Buenos Aires den 9. april 1957 af montengrineren Blagoje Jovović. Pavelić døde senere af sine kvæstelser.

Referencer

Eksterne henvisninger 

Fascistiske partier
Holocaust i Kroatien
Kroatiens politik
Tjetnik

Tjetnikkerne (Четници/Četnici på serbisk) var en serbisk ultranationalistisk milits under kongen i mellemkrigstiden og specielt under 2. verdenskrig. Tjetnikkerne kæmpede først imod, men samarbejdede senere med tyskerne under besættelsen af Balkan. 

Betegnelsen tjetnik bliver brugt om serbere, men betragtes som meget nedladende.

Referencer 

Bosnien-Hercegovinas historie
Galdhøpiggen

Galdhøpiggen er med sine 2.469 meter Norges og Nordeuropas højeste fjeld. Det ligger i Jotunheimen i Lom kommune i Innlandet fylke.

Lærer Lars Arnesen, kirkesanger Ingebrigt Flaatten og landmand Steinar Sulheim var i 1850 de første, der besteg Galdhøpiggen.

Eksterne henvisninger

Bjerge i Innlandet
Seværdigheder i Norge
Guallatiri

Guallatiri er en af Chiles mest aktive vulkaner. Den er 6.071 m høj.

Vulkaner i Chile
LAN-server

En LAN-server er IBM's netværksoperativsystem baseret på OS/2. Serverens rolle er at tilbyde mulighed for at dele filer, printer og andre komponenter i netværket.

Servere
IBM
Conakry

Conakry (også Konakry) er hovedstad i den vestafrikanske republik Guinea. Der er  indbyggere. Byen er havneby.

Referencer

Eksterne henvisninger 

Byer i Guinea
Bissau

Bissau er hovedstaden i Guinea-Bissau, som er en tidligere portugisisk koloni. Byen, der har  indbyggere, ligger ved Gebafloden udløb til Atlanterhavet. Det er landets største by og havn, samt administrativt og militært centrum. Jordnødder, træ, copra, palmeolie, og gummi er de primære eksportvarer. Byen er grundlagt af Portugal i 1687.

Referencer

Eksterne henvisninger 

Byer i Guinea-Bissau
Rust Never Sleeps

Rust Never Sleeps er dels et Neil Young-album fra 1979, bestående af live-optagelser af nye sange fra en turné i 1978, dels en koncert-film med samme titel. Albummet er karakteristisk ved at have en akustisk og en elektrisk side. Den akustiske side starter med sangen My My, Hey Hey (Out of the Blue). Den elektriske side er med backingbandet Crazy Horse og slutter med sangen Hey Hey, My My (Into the Black); det er to vidt forskellige versioner af samme sang. Pladen blev af Rolling Stones kritikere og læsere valgt til året album.

Side 1 

 "My My, Hey Hey (Out Of The Blue)" (Blackburn/Young) – 3:45
 "Thrasher" – 5:38
 "Ride My Llama" – 2:29
 "Pocahontas" – 3:22
 "Sail Away" – 3:46

Side 2 

 "Powderfinger" – 5:30
 "Welfare Mothers" – 3:48
 "Sedan Delivery" – 4:40
 "Hey Hey, My My (Into The Black)" – 5:18

Livealbum fra 1979
Neil Young-album
Kristin Halvorsen

Kristin Halvorsen (født 2. september 1960 i Horten) var formand for Sosialistisk Venstreparti i Norge fra 1997 til 2012. Hun var finansminister fra 2005 til 2009, hvor hun måtte vige pladsen for Sigbjørn Johnsen fra Arbeiderpartiet og selv overtage posten som undervisningsminister.

Eksterne henvisninger 

Stortingsrepræsentanter fra Sosialistisk Venstreparti
Finansministre fra Norge
Regeringen Jens Stoltenberg II
Storbritanniens flag

Storbritanniens flag kaldes Union Jack (selv om det i princippet kun er navnet på flaget, når det bruges som gøs).

I 1606 sammensattes Englands og Skotlands flag:

I 1801 tilføjedes Skt. Patrickskorset, som på den tid var Irlands flag. For at vise, at Irland ikke skulle betragtes som Skotland overlegent, gjordes Skt. Patrickskorset tyndere, og det dækker kun Skt. Andreaskorset halvt. Denne ordning gjorde flaget asymmetrisk – det er således muligt at hejse det "på hovedet". Flaget er hejst korrekt, hvis den brede del af Skt. Andrewskorset er over Skt. Patrickskorset i det øverste hjørne tættest på flagstangen.

Officielle flagdage

Se også 
 britiske flag
 Englands flag

Flag fra Europa
Flag
Nationale flag
Kikært

 
Kikært (Cicer arietinum) er en enårig, urteagtig plante med en mere eller mindre forgrenet, opret til overhængende vækst. Plantens frø, kikærter, er meget anvendt i madlavningen. De kaldes også for garbanzobønner efter det spanske ord for planten.

Beskrivelse 
Stænglerne er firkantede i tværsnit, og de bærer spredtstillede blade, som er uligefinnede. Småbladene er indskåret fra spidsen i 2-5 tænder eller flige. Blomsterne sidder enkeltvis i bladhjørnerne på lange stilke. Blomsterne er formet som typiske ærteblomster og har hvide til purpurrøde eller violette kronblade. Frugterne er korte og oppustede bælge, som hver indeholder 2 uregelmæssigt formede frø, "kikærter", som er lysebrune til næsten sorte.

Rodnettet er kraftigt med en dybtgående pælerod. 

Højde x bredde og årlig tilvækst: 0,75 x 0,50 m (75 x 75 cm/år). Målene kan bruges til beregning af planteafstande i fx haver.

Kikært kan via bladene optage fosfor fra ørkenstøv 
Kikært kan via bladene optage fosfor fra ørkenstøv. Når kikært mangler fosfor, får bladene flere hår. Disse hår øger sandsynligheden for at ørkenstøv sætter sig på bladene. Bladene udskiller en syreholdig væske, som opløser ørkenstøvet, så fosforet kan optages gennem bladene.

Hjemsted 
Kikærteplantens hjemsted fortaber sig i nogen uvished, men den har været dyrket i Mellemøsten siden det første landbrug (se Afgrøder), så man kan formode, at arten hører hjemme dér. Man bør være opmærksom på, at den beskrevne art næppe findes vildtvoksende længere. I stedet findes dens stamform, Cicer reticulatum, stadig i floraen på stejle bjergskråninger omkring Tigris' øvre løb nord og øst for Diyarbakır i det østlige Tyrkiet.

Anvendelse 
Frugterne ligner ærter, men har en rynket overflade. De stammer fra det vestlige Asien og importeres i dag hovedsagelig fra Tyrkiet. De er rige på proteiner, mineraler og kostfiber og har en nøddeagtig smag. Tørrede kikærter skal koges 1-2 timer, før de kan spises. Kogetiden nedsættes  til ca. 40 minutter, hvis de udblødes i 12-24 timer. Kikærter anvendes i gryderetter, salater, supper, postejer, hummus og i falafel. 

1 dl tørrede kikærter (80 gram) giver ca. 3 dl kogte kikærter.

Næringsindhold 
Frøene indeholder ca. 20 % protein, 40 % kulhydrater og ca. 12 % fibre, meget lysin, vitamin B1, B6 og folsyre. Desuden har de et højt indhold af magnesium, jern og zink. 100 g svarer til 275 kcal / 1152 kJ.

Note 

Nytteplanter fra Asien
Bælgfrugter
Esbjerg Ishockey Klub

Esbjerg Ishockey Klub (EIK) er en traditionsrig ishockeyklub hjemmehørende i Esbjerg, som spiller sine hjemmekampe i Granly Hockey Arena. Klubben blev grundlagt den 4. november 1964 og råder over Esbjerg Skøjtehal også kaldet Granly Hockey Arena, som blev bygget i 1976, og kapacitetsmæssigt er den tredjestørste ishockeyhal i Danmark (4.195 tilskuere). Derudover rådes der over en træningshal.

Esbjerg Ishockey Klubs hold i den bedste danske liga har vundet DM-guld 7 gange. Esbjerg er den første jydske klub nogensinde til at hjemtage et DM guld.
 Dansk mester: 1969, 1988, 1993, 1996, 2004, 2016 og 2017.
 DM-sølv: 1963, 1965, 1968, 1972, 1986, 1992, 1994, 1995,1997 og 2015.
 DM-bronze: 1964, 1966, 1967, 1970, 1971, 1973, 1985, 1999 og 2000.
 Pokalvinder: 1989, 1992 og 1993 (Esbjerg vandt den første danske pokalturnering der nogensinde blev afviklet.)

Eliteafdelingen i EIK blev i 2005-13 varetaget af Esbjerg fB under navnet EfB Ishockey. I begyndelsen af 2013 overtog selskabet Esbjerg Elite Ishockey A/S alle aktiviteter og førte holdet videre under navnet Esbjerg Energy. Klubben deltager i Danmarks stærkeste ishockeyliga, Metal Ligaen. Navnet Energy blev valgt, da man ønskede at sætte fokus på Esbjerg som Danmarks Energi Metropol. Stjernen i logoet repræsenterer Esbjergs 5 danske mesterskaber og er dermed også en hyldest til fortiden, hvor Esbjerg sammen med Herning var dominerende i dansk ishockey. 

Den nu tidligere NHL-spiller Philip Larsen har fået sin ishockeyopdragelse i klubben. 

Yellow Inferno er navnet på klubbens officielle fanklub. 

Af rivaler kan nævnes Herning Blue Fox og SønderjyskE Ishockey (tidligere Vojens Lions), som altid trækker stor opmærksomhed.

Sæsonen 2013-14 
Trods en matchfixingskandale og efterfølgende fyring af Kirill Starkov, Tyler Mosienko og Dennis Jensen, lykkedes det Esbjerg Energy at presse rivalerne fra SønderjyskE I kvartfinalen, men måtte til sidst se sig besejret 4-1 i kampe. Esbjerg var inden "skandalen" et af ligaens bedste hold, men mistede i slutningen af grundspillet to spillere fra holdets førstekæde, hvilket satte sit aftryk på de efterfølgende resultater.

Kilder / eksterne henvisninger 
 Esbjerg Ishockey Klub 
 Esbjerg Energy 

Ishockeyklubber i Danmark
Ishockey Klub
Etableret i 1964